
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

ΑΣΤΥΝΟΜΙΚΗ ΔΙΑΤΑΞΗ ΑΡΙΘ. 1 (1) 


Όροι ίδρυσης και λειτουργίας Καταστημάτων πωλήσεως Οινο¬ 
πνευματωδών ποτών και Κέντρων Διασκεδάσεως. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΟΡΕΣΤΙΑΔΑΣ 

Έχοντας υπόψη τις διατάξεις: 

1. Του άρθρου 33 του Π.Δ. 161/15.4.1988 «Αναδιάρθρωση, 
σύσταση, οργάνωση και λειτουργία Περιφερειακών Υπηρεσιών 
της Ελληνικής Αστυνομίας και άλλες διατάξεις» και άρθ. 12 Ν. 
1481/1984. 

2. Του άρθρου 106 του Ν.Δ. 3365/1955 «Περί Κώδικος του 
Σώματος της τέως Ελληνικής Χωροφυλακής». 

3. Των άρθρων 368, 370 του Β.Δ. της 22.3.1958 «Περί κυ- 
ρώσεως του Κανονισμού Υπηρεσίας της τέως Χωροφυλακής». 

4. Του Ν.ΔΚΘ/1912 «Περί εργασίας γυναικών και ανηλί¬ 
κων». 

5. Του Α.Ν. 2520/1940 «Περί Υγειονομικών Διατάξεων» 
όπως έχει τροποποιηθεί και συμπληρωθεί, ως και την αριθ. ΑΙΒ/ 
8577/1983 Υγειονομική Διάταξη. 

6. Του Π.Δ. 180/1979 «Περί όρων ιδρύσεως και λειτουργίας 
Καταστημάτων πωλήσεως Οινοπνευματωδών ποτών και Κέ¬ 
ντρων Διασκεδάσεως». 

7. Του άρθρου 162 του Β.Δ. της 15/17.5.1956 «Περί Κανο¬ 
νισμού θεάτρων - Κινηματογράφων κ.λπ.» και 


8. Της αριθ. 83/1980 Γνωμοδότησης του Ν.Σ.Κ., καθορί¬ 
ζουμε: 

Άρθρο 1 

- Καταστήματα πωλήσεως οινοπνευματωδών ποτών και κέ¬ 
ντρα διασκεδάσεως. 

Έννοια: 

- Η έννοια των καταστημάτων πωλήσεως Οινοπνευματωδών 
ποτών και Κέντρων Διασκεδάσεως, προσδιορίζεται από το άρθρο 
1 του Π.Δ. 180/1979 και από τις ισχύουσες Υγειονομικές - 
Αγορανομικές Διατάξεις. 

Άρθρο 2 
Όροι λειτουργίας 

1. Για την ίδρυση και λειτουργία Κέντρου ή Καταστήματος, 
που αναφέρονται στο άρθρο 1 της παρούσας απαιτείται άδεια, η 
οποία χορηγείται από την Αστυνομική Διεύθυνση Ορεστιάδας, αν 
το Κατάστημα βρίσκεται στην έδρα της Αστυνομικής Διεύθυνσης, 
ή σε χωριά και οικισμούς που υπάγονται απ’ ευθείας στη Διοί¬ 
κηση Αξιωματικού της έδρας της Διεύθυνσης, από την τοπική δε 
Διοίκηση Αξιωματικού για τις λοιπές περιπτώσεις. 

2. Η άδεια χορηγείται υπό τους όρους και περιορισμούς του 
Π.Δ. 180/1979 και σύμφωνα με τις λοιπές ισχύουσες διατάξεις 
μετά από προσκόμιση στην αρμόδια Αστυνομική Αρχή των παρα¬ 
κάτω δικαιολογητικών: 

α. Αίτηση του ενδιαφερομένου. ' - 

β. Απόσπασμα Ποινικού Μητρώου αυτού. 

γ. Οποιοδήποτε έγγραφο, από το οποίο να αποδεικνύεται η κυ¬ 
ριότητα του αιτούντος ή η μίσθωση από αυτόν του ακινήτου, στο 
οποίο θα λειτουργήσει το Κατάστημα ή το Κέντρο Διασκέδασης. 

δ. Βεβαίωση της Οικονομικής Εφορίας, περί καταθέσεως δη- 
λώσεως, σύμφωνα με το άρθρο 13 του Ν. 4045/1960. 

ε. Παράβολο Δημοσίου Ταμείου. 

στ. Σχεδιάγραμμα κάτοψης του Καταστήματος σε δύο (2) 
αντίτυπα. 

ζ. Βεβαίωση Πολεοδομίας ότι το ακίνητο που θα λειτουργήσει 
το Κατάστημα είναι νόμιμο, σύμφωνα με τις διατάξεις του 
Γ.Ο.Κ. 

η. Βεβαίωση Πυροσβεστικής Υπηρεσίας, εφόσον το Κατά¬ 
στημα έχει δυνατότητα ανάπτυξης άνω των πενήντα (50) καθι¬ 
σμάτων. Για Καταστήματα με δυνατότητα ανάπτυξης κάτω των 
πενήντα (50) καθισμάτων δεν απαιτείται βεβαίωση της Πυρο¬ 
σβεστικής Υπηρεσίας. 















6110 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θ. Τεχνική έκθεση εξαερισμού. 

ι. Τεχνική έκθεση ηχομόνωσης. 

ια. Βεβαίωση ηλεκτρολόγου διπλωματούχου για. Κέντρα Δια-. 
σκεδάσεως και υπόγεια Καταστήματα, ότι οι ηλεκτρολογικές 
εγκαταστάσεις πληρούν τους όρους ασφαλείας. 

ιβ. Βιβλιάριο υγείας και 

ιγ. Τα προβλεπόμενα ενσημ/μα, με δύο (2) φωτογραφίες. 

3. α. Αν η αίθουσα του Καταστήματος ή του Κέντρου Διασκέ¬ 
δασης είναι χωρητικότητας κάτω των διακοσίων (200) ατόμων, 
αυτό επιθεωρείται από την αρμόδια Υγειονομική Υπηρεσία και 
αποστέλλεται έγγραφο της Υπηρεσίας αυτής, με τις διαπιστώσεις 
της, στην αρμόδια για τη χορήγηση της αδέίας Αστυνομική 

Αρχή- 

β. Αν η αίθουσα του Καταστήματος ή του Κέντρου Διασκέδα¬ 
σης είναι χωρητικότητας άνω των διακοσίων (200) ατόμων, η 
άδεια χορηγείται σύμφωνα με το άρθρο 162 του Β.Δ. 15/ 
17.5.1956 και μετά από προηγουμένη γνωμοδότηση του Συμ¬ 
βουλίου που προβλέπει το άρθρο 2 του Α.Ν. 445/1937. 

γ. Η σύγκληση του Συμβουλίου αυτού πραγματοποιείται με 
μέριμνα της Αστυνομικής Αρχής, η οποία είναι αρμόδια για την 
χορήγηση της άδειας. 

. «I 

4. Προκειμένου να χορηγηθεί άδεια λειτουργίας Καταστήμα¬ 
τος ή Κέντρου Διασκεδάσεως του άρθρ. 1 της παρούσας, θα λαμ- 
βάνονται υπόψη από την αρμόδια Αστυνομική Αρχή και οι ισχύ- 
ουσες διατάξεις περί ησυχίας των πολιτών, ως και οι συναφείς 

τοιαύτες του Γενικού Οικοδομικού Κανονισμού. 

• ' ι 

5. Στις αίθουσες των Κέντρων Διασκεδάσεως, στις οποίες σύμ¬ 
φωνα με τις Αγορανομικές κ.λπ. διατάξεις, προσφέρεται η ψυχα¬ 
γωγία του χορού, θα πρέπει να υπάρχει ιδιαίτερος χώρος (πίστα) 
ο οποίος θα χρησιμοποιείται για τον χορό των πελατών και την 
εκτέλεση του καλλιτεχνικού προγράμματος. 

Ο χώρος αυτός θα είναι ανάλογος του εμβαδού της αίθουσας, 
μη δυνάμενος να είναι μικρότερος των 3,5x3,5 μέτρ. και θα έχει 
κατασκευασθεί μόνιμα για το σκοπό αυτό. 

Άρθρο 3 

Φωτισμός αιθουσών 

Ο φωτισμός, φυσικός ή τεχνικός μέσα στα Καταστήματα και 
Κέντρα Διασκεδάσεως θα είναι επαρκής σε όλη τη διάρκεια της 
λειτουργίας τους. Επαρκής θεωρείται ο φωτισμός όταν είναι τέ¬ 
τοιας εντάσεως, ώστε να είναι δυνάτήη'ανάγνωση χωρίς δυσκο¬ 
λία εφημερίδας από άτομο κανονικής οράσεως. 

Άρθρο 4 
Προσωπικό 

1. Το προσωπικό των Κέντρων Διασκεδάσεως και γενικά των 
Καταστημάτων που καθορίζονται από το άρθρο 1 παρ. 1 του 
Π.Δ. 180/1979 διακρίνεται σε: 

α) Καλλιτεχνικό και 

β) Υπαλληλικό. 

2. α) Το καλλιτεχνικό προσωπικό αποτελείται από καλλιτέχνες 
ημεδαπούς ή αλλοδαπούς και των δύο φύλων. 

β) Το υπαλληλικό προσωπικό αποτελούν τα λοιπά εκτός των 
καλλιτεχνών πρόσωπα, τα οποία εργάζονται στο Κέντρο Διασκε- 
δάσεως ή στο Κατάστημα με οποιαδήποτε σχέση εργασίας. 


- Τόσο το καλλιτεχνικό όσο και το υπαλληλικό προσωπικό 
πρέπει να έχει συμπληρώσει το 18ο έτος της ηλικίας του. 

Άρθρο 5 

Υποχρεώσεις Διευθυντών και εργαζομένων 

1. Οι Διευθυντές των Κέντρων Διασκεδάσεως και των Κατα¬ 
στημάτων υποχρεούνται: 

α. Να απαγορεύουν την είσοδο και παραμονή σ’ αυτά ανηλί¬ 
κων και των δύο φύλων, που δεν έχουν συμπληρώσει το 17ο έτος 
της ηλικίας των και να μη προσφέρουν σ’ αυτά προς κατανάλωση 
οινοπνευματώδη ποτά, εφόσον δεν συνοδεύονται από τους γονείς 
ή κηδεμόνες τους. 

β. Να έχουν τοποθετημένη σε εμφανές μέρος της εισόδου του 
Καταστήματος ή του Κέντρου, πινακίδα απαγορεύσεως εισόδου 
ανηλίκων όπως καθορίζεται από την προηγουμένη παρά¬ 
γραφο. 

γ. Να μη δέχονται οποιοδήποτε πρόσωπο για εργασία, εφόσον 
αυτό δεν είναι εφοδιασμένο με άδεια. 

δ. Να τηρούν κατάσταση των εργαζομένων με τα πλήρη στοι¬ 
χεία ταυτότητάς των. 

ε. Να γνωστοποιούν, εντός 24ώρου στο Τμήμα Ασφάλειας για 
την πόλη της Ορεστιάδας, ή στην κατά τόπο Διοίκηση Αξιωματι¬ 
κού για τη λοιπή περιφέρεια την αλλαγή κατοικίας ή τη διακοπή 
εργασίας, προσωρινή ή οριστική των εργαζομένων. 

στ. Να απαγορεύουν την είσοδο μικροπωλητών. 

2. Υπεύθυνοι για κάθε παράβαση των οριζομένων στο εδάφιο 
α' της παρ. 1 του παρόντος άρθρου είναι οι Διευθυντές των Κατα¬ 
στημάτων, οι υπάλληλοι και οι βοηθοί τούτων (ταμίες, σερβιτό¬ 
ρα)· 

Άρθρο 6 

Κυρώσεις 

1. Οι παραβάτες της παρούσας, η ισχύς της οποίας αρχίζει 
από της δημοσιεύσεώς της στην περιοχή της Αστυνομικής Διεύ¬ 
θυνσης Ορεστιάδας, διώκονται και τιμωρούνται με τις διατάξεις 
του Α.Ν. 2520/1940 του Π.Δ. 180/1979 και με τα άρθρα 
414, 417 και 459 του Ποινικού Κώδικα, ανάλογα με τη βε- 
βαιουμένη παράβαση. 

2. Η εκτέλεση της παρούσας ανατίθεται στο Αστυνομικό Προ¬ 
σωπικό της Ελληνικής Αστυνομίας. 

(Εγκρίθηκε από το Νομ. Έβρου στις 30.3.89). 

Ορεστιάδα, 16 Ιανουάριου 1989 

Ο Διευθυντής 
ΙΩΑΝΝΗΣ ΔΕΔΟΥΣΗΣ 

- 4 - 

( 2 ) 

ΑΣΤΥΝΟΜΙΚΗ ΔΙΑΤΑΞΗ ΑΡΙΘ. 2 
Όροι διενέργειας τεχνικών παιγνίων στα Δημόσια Κέντρα. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΟΡΕΣΤΙΑΔΑΣ 

Έχοντας υπόψη τις διατάξεις: 

1. Του άρθρου 33 του Π.Δ. 161/15.4.1988 «Αναδιάρθρωση, 
σύσταση, οργάνωση κάι λειτουργία Περιφερειακών Υπηρεσιών 
της Ελληνικής Αστυνομίας και άλλες διατάξεις» και άρθ. 12 Ν. 
1481/1984. 

2. Του άρθρου 106 του Ν.Δ. 3365/1955 «Περί Κώδικος της 
τέως Ελληνικής Χωροφυλακής». 

3. Των άρθρων 368, 369 και 370 του Β.Δ. της 23.3.1958 
«Περί Κανονισμού της τέως Υπηρεσίας Χωροφυλακής» και 

4. Του άρθρου 13 του Β.Δ. 29/1971 «Περί κωδικοποιήσεως 
εις ενιαίο κείμενο των ισχυουσών διατάξεων περί τυχερών και μη 
παιγνίων», καθορίζουμε: 

Άρθρο 1 

1. Η διενέργεια τεχνικών παιγνίων στα Δημόσια Κέντρα γε¬ 
νικά, ήτοι Ξενοδοχεία, Καφενεία, αίθουσες αναγνωρισμένων Σω¬ 
ματείων, Συλλόγων, Ομίλων πάσης φύσεως και οποιουσδήποτε 
χώρους προσιτούς στο κοινό, επιτρέπεται κατόπιν αδείας της 
Υπηρεσίας μας για την πόλη της Ορεστιάδας και των αρμοδίων 
Διοικητών Αξιωματικών για την λοιπή περιφέρεια. 

2. Η άδεια χορηγείται κατόπιν υποβολής αιτήσεως από τον εν¬ 
διαφερόμενο στην αρμόδια κατά τόπο Αστυνομική Αρχή, στην 
οποία επισυνάπτονται, αντίγραφο Ποινικού Μητρώου και διπλό¬ 
τυπο εισπράξεως του Δημοσίου Ταμείου, περί καταβολής του κα- 
θοριζομένου από το άρθρο 5 του Β.Δ. 29/1971 τέλους. 

- Η άδεια εκδίδεται στο όνομα του Διευθυντού του Κέντρου ή 
του Προέδρου του οικείου Σωματείου, μετά προηγουμένη Γνω¬ 
μοδότηση Επιτροπής, αποτελουμένη από τους: α) Διοικητή Αξι¬ 
ωματικό της οικείας Υπηρεσίας, ως Πρόεδρο, β) Αστυμηχανικό 
και γ) Αρμόδιο Αστίατρο, ως μέλη και σε περίπτωση κωλύματος 
τούτων από τους νομίμους αναπληρωτές των. 

3. Η ανωτέρω Επιτροπή αποφαίνεται για την καταλληλότητα 
της αίθουσας από απόψεως αερισμού, φωτισμού, θερμάνσεως, 
δομικής και λοιπών όρων, που ανάγονται στην προστασία της 
υγείας των θαμώνων των κέντρων τούτων, ως και εάν είναι 
αστυνομικώς δυσεπιτήρητη. 

4. Η ίδια ως άνω Επιτροπή καθίσταται αρμοδία για την επιθε¬ 
ώρηση αιθουσών ως σφαιριστηρίων, ξενοδοχείων ύπνου, εντευ¬ 
κτηρίων Συλλόγων, Σωματείων κ.λπ. οι οποίες δεν υπόκεινται σε 
επιθεώρηση και εφοδιασμό με άδεια κατά τις ισχύουσες διατάξεις 
του Υγειονομικού Κανονισμού. 

5. Προκειμένου δε περί Καταστημάτων που λειτουργούν με 
άδεια του Υγειονομικού Κανονισμού, δεν απαιτείται επιθεώρηση 
από την Επιτροπή της προηγουμένης παραγράφου, πλην όμως 
εξετάζεται για το δυσεπιτήρητο από τον οικείο Διοικητή Αξιωμα¬ 
τικό. 

Άρθρο 2 

1. Απαγορεύεται η χορήγηση αδείας διενεργείας τεχνικών 
παιγνίων γενικά στα Δημόσια Κέντρα Αστυνομικώς δυσεπιτή- 
ρητα. 

2. Ως Αστυνομικώς δυσεπιτήρητο θεωρείται το Δημόσιο Κέ¬ 
ντρο το οποίο βρίσκεται σε τέτοια θέση, ώστε η απόσταση από την 
οποία γίνεται αντιληπτό το πλησιάζον το Κέντρο Αστυνομικό όρ¬ 
γανό, παρέχει τη δυνατότητα στο Διευθυντή του Κέντρου ή τα με- 
τέχοντα των παιγνίων άτομα να μεταβάλλουν τον τρόπο διεξα¬ 
γωγής των παιγνίων ή να αποκρύπτουν ευχερώς πειστήρια διε¬ 
νεργείας τυχηρών ή μικτών παιγνίων, ιδία όταν το Κέντρο ευρί- 
σκεται σε ακραία ή εκτός της πόλεως και των χωρίων σημεία, 
διαθέτει περισσότερες της μιας αιθούσης, η κυρία είσοδος ή έξο¬ 
δος δεν ευρίσκονται επί δημοσίας οδού ή του πεζοδρομίου αυτής, 
όταν διαθέτει και άλλη είσοδο ή έξοδο, που οδηγεί σε ιδιωτική κα¬ 
τοικία ή ακάλυπτους χώρους απ’ όπου είναι ευχερής η διαφυγή 
των παικτών, όταν το δάπεδο της αίθουσας διεξαγωγής των παι¬ 
κτών ευρίσκεται σε ύψος ή βάθος περισσότερο από ένα μέτρο από 
την επιφάνεια του πεζοδρομίου ή της δημοσίας οδού. 

3. Ως Αστυνομικώς δυσεπιτήρητο θεωρείται επίσης το Δημό¬ 
σιο Κέντρο του οποίου οι υαλοπίνακες επικαλύπτονται με αδια¬ 
φανή χαρτί ή ύφασμα ή με άλλο αντικείμενο, με το οποίο παρε¬ 
μποδίζεται η επιτήρηση της αίθουσας απ’ έξω, ως και εκείνο του 
οποίου οι Διευθυντές και οι Υπάλληλοι κατελήφθησαν κατά το 


παρελθόν χρησιμοποιούντες διάφορα μέσα προς ειδοποίηση των 
παικτών περί ενεργουμένης επισκέψεως των αστυνομικών οργά¬ 
νων στο Κέντρο. 

4. Επί απορριπτικής αποφάσεως επιτρέπεται προσφυγή ενώ¬ 
πιον του Αστυνομικού Διευθυντού αποφαινομένου οριστικά εντός 
δέκα (10) ημερών από της υποβολής αυτής. 

Άρθρο 3 

- Η λειτουργία τεχνικών παιγνίων επιτρέπεται μόνο στις κύ¬ 
ριες αίθουσες του Καφενείου ή του προς τούτο ιδρυομένου Κέ¬ 
ντρου ή στα τυχόν υπάρχοντα προαύλια ή κήπους, απαγορευομέ- 
νης στα ιδιαίτερα διαμερίσματα αυτών. 

- Προκειμένου περί ξενοδοχείων επιτρέπεται η διενέργεια τού¬ 
των μέσα σε μία των κυρίων αιθουσών αυτών που δεν επικοινω¬ 
νούν αμέσως με δωμάτιο ύπνου. 

Άρθρο 4 

1. Οι ώρες διενεργείας των τεχνικών παιγνίων καθορίζονται 
ως ακολούθως: 

α. Σε δημόσια κέντρα, αίθουσες ξενοδοχείων, συλλόγων, σω¬ 
ματείων, εντευκτηρίων κ.λπ. από 09.00’ - ΟΙ.ΟΟ' ώρας. 

β. Κατά τις Κυριακές και εξαιρέσιμες μέρες από ΙΟ.ΟΟ' μέχρι 
ΟΙ.ΟΟ’ ώρας. 

γ. Στα σφαιριστήρια από ΙΟ.ΟΟ’ μέχρι 23.00’ ώρας. 

- Κατά τις ώρες κοινής ησυχίας όπως ορίζεται από την σχε¬ 
τική Αστυνομική Διάταξη, δεν επιτρέπεται η διενέργεια τεχνικών 
παιχνίων που προξενούν θόρυβο (τάβλι, ποδοσφαιράκια κ.λπ.). 

2. Υπεύθυνοι τηρήσεως των διατάξεων του παρόντος άρθρου 
είναι οι Διευθυντές και οι συμμετέχοντας στα παίγνια. 

3. Απαγορεύεται η διενέργεια οιουδήποτε παιγνίου σε οποιο- 
δήποτε κέντρο, εντευκτήριο ή αίθουσα από το πρωί της Μεγάλης 
Πέμπτης μέχρι το πρωί της Δευτέρας του Πάσχα. 

Άρθρο 5 

1. Οι παραβάτες της παρούσας, η οποία ισχύει από της δημο- 
σιεύσεώς της στην περιοχή μας, διώκονται και τιμωρούνται κατά 
τις διατάξεις του άρθρου 13 παρ. 4τουΒ.Δ. 29/1971 «Περίκω- 
δικοποιήσεως εις ενιαίον κείμενον των ισχυουσών διατάξεων περί 
τυχηρών και μη παιγνίων», ήτοι με κράτηση τουλάχιστο ενός μη¬ 
νάς και πρόστιμο χιλίων δραχμών, μετά δε την τρίτη καταδικα- 
στική απόφαση διατάσσεται από την αρμόδια Αστυνομική Αρχή 
το κλείσιμο του Κέντρου για χρονικό διάστημα από ένα (1) μέχρι 
και έξι (6) μήνες, γ 

2. Η εκτέλεσή της ανατίθεται στο Αστυνομικό Προσωπικό της 
Ελληνικής Αστυνομίας. 

(Εγκρίθηκε από, το*Νομ:«Έβρου στις 30.3.89). 

Ορεστιάδα, 16 Ιανουάριου 1989 

Ο Διευθυντής 
ΙΩΑΝΝΗΣ ΔΕΔΟΥΣΗΣ 

-♦- 

ΑΣΤΥΝΟΜΙΚΗ ΔΙΑΤΑΞΗ ΑΡΙΘ. 3 (3) 

Μέτρα ευκοσμίας και ευταξίας και περί κοινής ησυχίας των πολι¬ 
τών. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΟΡΕΣΤΙΑΔΑΣ 

Έχοντας υπόψη τις διατάξεις: 

1. Του άρθρου 33 του Π.Δ. 161/15.4.1988 «Αναδιάρθρωση, 
σύσταση, οργάνωση και λειτουργία Περιφερειακών Υπηρεσιών 
της Ελληνικής Αστυνομίας και άλλες διατάξεις» και άρθ. 12 Ν. 
1481/1984. -· 

2. Του άρθρου 106 του Ν.Δ. 3365/1955 «Περί Κώδιχος της 
τέως Ελληνικής Χωροφυλακής». 

3. Των άρθρων 368, 369 και 370 του Β.Δ. της 23.3.1958 
«Περί Κανονισμού της τέως Υπηρεσίας Χωροφυλακής» και 

4. Του άρθρου 12 του Α.Ν. 445/1937 «Περί τροποποιήσεως, 
συμπληρώσεως και Κωδικοποιήσεως των περί Κινηματογράφων 
διατάξεων» και αποβλέποντες α) Στην τήρηση ευκοσμίας, ευτα¬ 
ξίας και καλαισθητικής εμφανίσεως στους δημοσίου κοινοχρή¬ 
στους και ιδιωτικούς χώρους και β) Στην προστασία της κοινής 
ησυχίας των πολιτών», καθορίζουμε: 

Άρθρο 1 

Ευκοσμία - Ευταξία 

1. Απαγορεύεται για λόγους ευκοσμίας, ευταξίας και καλαι¬ 
σθητικής εμφανίσεως της περιοχής της Αστυνομικής Διεύθυνσης 
Ορεστιάδας. I 

α. Η απόρριψη, εναπόθεση ή εγκατάλειψη χωμάτων, μπάζων 
και άλλων αντικειμένων σε δημόσιους - κοινοχρήστους χώρους, 
εκτός από εκείνους που έχουν καθορισθεί από την| αρμόδια προς 
τούτο Αρχή για το σκοπό αυτό. ] 

Σε ιδιωτικούς χώρους περιφραγμένους και μή, επιτρέπεται 
τούτο εφόσον δεν αντίκειται στην αισθητική του χώρου και προ- 
καλούνται ζητήματα δημοσίας υγείας. 

β. Η πλύση οχημάτων σε δημοσίους - κοινοχρήστους χώρους 
κατά τρόπο που να ρυπαίνει τους χώρους αυτούς ή να προκαλεί 
ενόχληση σε τρίτους. 

γ. Η τοποθέτηση, χωρίς άδεια, ή ανάρτηση κάθε είδους εμπο¬ 
ρευμάτων ή άλλων αντικειμένων έξω από οποιοδήποτε κατά¬ 
στημα, εκτός από περιοδικά, εφημε 
από Περίπτερα. 

δ. Η παραμονή και πρόσδεση ζώων σε οδούς, πεζοδρόμια και 
πλατείες, καθώς και γύρω από αρχαιολογικούς χώρους, μνημεία 
ή αγάλματα. 

ε. Το άπλωμα ρούχων σε δημοσίους και ιδιωτικούς χώρους, 
εκτός από τις ταράτσες των οικοδομών. 

στ. Το τίναγμα ειδών ιματισμού, κλινοσκεπασμάτων κ.λπ. από 
τις θύρες, τα παράθυρα, τους εξώστες των οικιών ή από άλλες 
προεξοχές των οικοδομών. 

- Κατ’ εξαίρεση επιτρέπεται τούτο κατά τις ώρες 07.00' - 
08.00". Ο καθαρισμός των ταπήτων με ραβδισμό, επιτρέπεται 
μόνο στις αυλές και στις ταράτσες των οικιών και εκτός των 
ωρών κοινής ησυχίας, ενώ ο καθαρισμός των ποδομάκτρων των 
πολυκατοικιών, στις οδούς και πλατείες, επιτρέπεται μόνο με 
πλύσιμο και όχι με ραβδισμό. 

Άρθρο 2 
Δικαστήρια 

1. Απαγορεύεται: 

α. Η με οποιοδήποτε τρόπο ρύπανση των οικημάτων των Δι¬ 
καστηρίων και ιδιαίτερα με την αναγραφή, με οποιοδήποτε μέσο, 
επί τοίχων, δαπέδων κ.λπ. σημείων, παραστάσεων ή λέξεων, κα¬ 
θώς και με την τοιχοκόλληση εντύπων, πλην των υπό των δικα¬ 
στηρίων ή των Υπηρεσιών αυτών γενομένων ανακοινώσεων 
κ.λπ. 

β. Η απόρριψη κάθε είδους αντικειμένων στις αίθουσες, δια¬ 
δρόμους και περίβολο των δικαστηρίων. ! 

γ. Η διατάραξη των δικαστικών συνεδριάσεων και της ομαλής 
λειτουργίας των γραφείων των δικαστηρίων με μεγαλόφωνες συ¬ 
ζητήσεις ή θορύβους γενικά στους διαδρόμους, τις κλίμακες και 
τον περίβολο των δικαστικών καταστημάτων. 

δ. Η είσοδος μικροπωλητών στις αίθουσες των δικαστικών συ¬ 


ρίδες και γενικά έντυπα έξω 


νεδριάσεων. 

2. Η απαγόρευση της παραγρ. Ια του παρόντος άρθρου, δεν 
. αφορά τις επικολλήσεις, αναγραφές κ.λπ. πράξεις τις οποίες προ¬ 
βλέπει ο Ν. 1144/1981. 

Άρθρο 3 

Κινηματογράφοι - Θέατρα 

1. Απαγορεύεται εντός των αιθουσών κινηματογράφων και θε¬ 
άτρων, κατά τις ώρες λειτουργίας τους: 

α. Η ανάλωση υπό των θεατών ξηρών καρπών, φαγητών 
κ.λπ. από τους φλοιούς ή τα περιτυλίγματα των οποίων ρυπαίνε- 
ται το δάπεδο ή ενοχλούνται οι θεατές. 

β. Η εγκατάλειψη ή εναπόθεση στο δάπεδο, κενών φιαλών ή 
άλλων αντικειμένων από τα οποία δύναται να προκληθεί ενό¬ 
χληση ή ατύχημα. 

γ. Η εκσφενδόνιση χάρτινων ή άλλων αντικειμένων. 

δ. Το κάπνισμα εντός των κλειστών αιθουσών. 

ε. Γενικά κάθε ενέργεια ή εκδήλωση που είναι δυνατό να προ- 
καλέσει, ενόχληση τους θεατές ή να παρεμποδίσει την άνετη, από 
μέρους τους, παρακολούθηση του θεάματος ή ακροάματος. 

2. Απαγορεύεται η λειτουργία των κινηματογράφων και θεά¬ 
τρων πέραν της 00.30’ ώρας κατά τη χειμερινή περίοδο και της 
00.45' ώρας κατά τη θερινή περίοδο. 

Άρθρο 4 

Εορτές των Αποκρέω - Απρεπείς εκδηλώσεις γενικά 

1. Απαγορεύεται, κατά τις ημέρες των εορτών των Απόκρεω η 
χρησιμοποίηση υπό ατόμων, σε δημοσίους χώρους, προσωπίδων 
με τις οποίες καλύπτεται ολόκληρο το πρόσωπο και γενικά η με¬ 
ταμφίεση κατά τρόπο που να καθιστά το άτομο αγνώριστο. 

Κατ’ εξαίρεση επιτρέπεται η μεταμφίεση παιδιών και των δύο 
φύλων, ηλικίας μέχρι δώδεκα ετών και η μεταμφίεση προσώπων 
που χρησιμοποιούνται για την εκτέλεση προγράμματος εορταστι¬ 
κών εκδηλώσεων (καρναβάλι - φεστιβάλ). 

2. Απαγορεύονται, οποτεδήποτε, στα δημόσια κέντρα, τα μέσα 
συγκοινωνίας και τους δημοσίους - κοινοχρήστους χώρους γε¬ 
νικά, οι άκοσμες εμφανίσεις και εκδηλώσεις, οι οποίες προκαλούν 
ενόχληση στο κοινό, οι απρεπείς χειρονομίες και βωμολοχίες, κα¬ 
θώς και η ρίψη οποιοσδήποτε αντικειμένου σε πρόσωπα ή ξένα 
πράγματα. 

Άρθρο 5 

Προστασία μειονεκτούντων προσώπων 

- Απαγορεύονται οι με λόγους, χειρονομίες, μιμητικές εκφρά¬ 
σεις ή κινήσεις και κάθε τρόπο λοιδωρίες, χλευασμοί, εμπαιγμοί 
γερόντων και προσώπων μειωμένης αντιλήψεως και κρίσεως, 
ψυχικά ασθενών και σωματικά αναπήρων. 

Άρθρο 6 

Ώρες κοινής ησυχίας των πολιτών 

1. Οι ώρες κοινής ησυχίας των πολιτών καθορίζονται ως κα¬ 
τωτέρω: 

α. Κατά τη θερινή περίοδο από 15.00" έως 17.00 Τ και από 
23.00' έως 07.00" ώρας. 

β. Κατά τη χειμερινή περίοδο από 15.00" έως 17.00" και από 
22.00" έως 07.30" ώρας. 

2. Θερινή περίοδος, για την εφαρμογή της παρούσας Αστυνο¬ 
μικής Διατάξεως, λογίζεται το χρονικό διάστημα από 1η" Απρι- 

λίου μέχρι 30 Σεπτεμβρίου και Χειμερινή περίοδος το χρονικό 
διάστημα από 1η Οκτωβρίου μέχρι 31 Μαρτίου. 

Άρθρο 7 

Γενικές απαγορεύσεις και υποχρεώσεις ως 
προς την ησυχία των πολιτών 

1. Κατά τις ώρες της κοινής ησυχίας των πολιτών, εάν προκα- 
λείται διατάραξη αυτής, απαγορεύονται: 

α. Οι εργασίες που δημιουργούν θόρυβο ή κατ’ άλλο τρόπο 
διαταράσσουν την ησυχία. 

β. Τα άσματα, οι φωνασκίες, η χρήση μουσικών οργάνων, φο¬ 
ρητών ραδιοφώνων και μαγνητοφώνων στις οδούς, πλατείες και 
δημοσίους γενικά τόπους, ως και εντός των οχημάτων ομαδικής 
μεταφοράς. 

γ. Η περιφορά, σε λειτουργία, μαγνητοφώνων και άλλων μου¬ 
σικών οργάνων στις οδούς, ως και η είσοδος των κατόχων αυτών 
εντός δημοσίων κέντρων και μέσων συγκοινωνίας προς άσκηση 
του επαγγέλματος τους. 

δ. Η λειτουργία κάθε μουσικού οργάνου ή συσκευής ραδιοφώ- 
νου, μαγνητοφώνου ή τηλεοράσεως σε υψηλό τόνο, οι φωνασκίες, 
οι θορυβώδεις χοροί και κάθε άλλη θορυβώδης εκδήλωση. 

ε. Τα θορυβώδη παίγνια σε καφενεία, σφαιριστήρια ή άλλα δη¬ 
μόσια κέντρα, οι συζητήσεις ή φλυαρίες σε υψηλό τόνο, των θα- 
μώνων των κέντρων αυτών, εφόσον διαταράσσεται εξ αυτών η 
ησυχία των πολιτών. 

στ. Οι θορυβώδεις συζητήσεις των οδηγών αυτοκινήτων ΤΑΞΙ 
ή του προσωπικού των λεωφορείων στους σταθμούς αυτ/των, ως 
και η φόρτωση ή εκφόρτωση εμπορευμάτων από φορτηγά αυτο¬ 
κίνητα. 

ζ. Τα παιγνίδια στους δρόμους, τις πλατείες και γενικά τους 
κοινοχρήστους χώρους. Ειδικότερα το ποδόσφαιρο και άλλα παι¬ 
γνίδια, που προκαλούν θόρυβο και ενόχληση σε τρίτους, απαγο¬ 
ρεύονται στους δρόμους και τις πλατείες σε όλες τις ώρες του 
24ώρου. 

2. Υποχρεούνται οι ιδιοκτήτες - διευθυντές εργοστασίων, ερ¬ 
γαστηρίων και άλλων μηχανοκινήτων ή όχι επιχειρήσεων, κα¬ 
θώς και δημοσίων γενικά κέντρων, όπως με μηχανικά ή άλλα 
πρόσφορα τεχνικά μέσα (ηχομόνωση κ.λπ.) περιστείλουν στο ελά¬ 
χιστο δυνατό όριο το θόρυβο που προκαλείται από τη λειτουργία 
αυτών, ώστε να μη διαταράσσεται η ησυχία των περίοικων. Την 
ίδια υποχρέωση έχουν και οι ιδιοκτήτες οικιών και πολυκατοι¬ 
κιών, εφόσον από τη λειτουργία εγκαταστάσεων κεντρικής θερ- 
μάνσεως (καλοριφέρ) ή άλλων μηχανημάτων δημιουργείται 
υπερβολικός* θόρυβος. 

3. Σε εξαιρετικές περιπτώσεις εκτάκτου ανάγκης, που δεν επι¬ 
δέχονται αναβολή, δύναται με ειδική αιτιολογημένη άδεια του 
αρμοδίου Διοικητού Αξιωματικού να επιτραπεί κατά τις ώρες της 
κοινής ησυχίας η εκτέλεση εργασίας και ειδικότερα κοινής ωφέ¬ 
λειας, που προκαλεί θόρυβο. 

Άρθρο 8 

Απαγόρευση διαλαλήσεων και γενικά ανακοινώσεων 

1. Απαγορεύεται σε όλες τις ώρες του 24ώρου η διαλάληση, 
από τους μικροπωλητές και γενικά όλους τους υπαιθρίους επαγ- 
γελματίες (στάσιμους και πλανοδίους), των πωλουμένων απ’ αυ¬ 
τούς ειδών ή του ασκούμενου επαγγέλματος τους, καθώς και η 
προς το σκοπό αυτό χρήση μεγαφώνων ή άλλων ηχητικών οργά¬ 
νων. 

2. Απαγορεύεται από τους διευθυντές και υπαλλήλους των κα¬ 
ταστημάτων και δημοσίων γενικά κέντρων, η διαλάληση των 
πωλουμένων ειδών από τις θύρες των καταστημάτων τους ή η 


έξοδος αυτών στο πεζοδρόμιο με σκοπό την προσέλκυση πελα¬ 
τών, με φωνές, επικλήσεις και χειρονομίες, καθόλες τις ώρες λει¬ 
τουργίας των καταστημάτων τους. Για κάθε ανωτέρω παράβαση 
των υπαλλήλων συνυπεύθυνοι είναι και οι διευθυντές. 

Άρθρο 9 

Απαγορεύσεις σε δημόσια κέντρα 

1. Απαγορεύονται στα δημόσια κέντρα (καφενεία, ζαχαροπλα¬ 
στεία, ταβέρνες κ.λπ.) τα άσματα, οι απαγγελίες και η λειτουργία 
κάθε είδους μουσικών οργάνων, ηλεκτροφώνων, ραδιοφώνων, 
τηλεοράσεων, μεγαφώνων κ.λπ. άνευ ειδικής αδείας του αρμο¬ 
δίου Διοικητού Αξιωματικού, χορηγουμένης κατά τις διατάξεις 
των άρθρων 372 και 373 του Κανονισμού Υπηρεσίας της τέως 
Χωροφυλακής. Στην απαγόρευση αυτή δεν εμπίπτουν τα κέντρα 
διασκεδάσεως. 

2. Η ανωτέρω άδεια χορηγείται, εφόσον δεν διαταράσσεται η 
ησυχία των περίοικων και καθορίζεται σ’ αυτή η διάρκεια, το εί¬ 
δος και ο αριθμός των μουσικών οργάνων (πνευστά, έγχορδα, 
ηλεκτρόφωνα, μαγνητόφωνα κ.λπ.) καθώς και τα σημεία τοπο- 
θετήσεως τούτων. Ειδικώτερα τα ηλεκτρόφωνα και ορχήστρες 
τοποθετούνται, και λειτουργούν στο βάθος των καταστημάτων σε 
χαμηλή ένταση. 

3. Η άδεια αυτή χορηγείται κατ’ αρχή μέχρι της 22.00’ ώρας 
τη χειμερινή περίοδο και της 23.00' ώρας τη θερινή περίοδο, δύ- 
ναται δε να παραταθεί έπειτα από αίτηση των ενδιαφερομένων 
και ανάλογα με τη θέση του κέντρου σε σχέση με τους γύρω κα- 
τοικημένους χώρους ή ανάλογα με τη φύση των μουσικών οργά¬ 
νων κ.λπ. για μεν τα κέντρα που λειτουργούν σε στεγασμένους 
χώρους μέχρι της 02.00' ώρας για δε τα κέντρα που λειτουργούν 
σε ανοικτό χώρο μέχρι της ΟΙ.ΟΟ' ώρας με την απαραίτητη 
προϋπόθεση ότι δεν διαταράσσεται η ησυχία των περίοικων. 

4. Σε όλες τις ανωτέρω περιπτώσεις, η ένταση των μουσικών 
οργάνων πρέπει να είναι χαμηλή και να περιορίζεται μόνο για τη 
ψυχαγωγία των θαμώνων των κέντρων. 

5. Σε περίπτωση απορριπτικής αποφάσεως του αρμοδίου Διοι- 
κητού Αξιωματικού για χορήγηση αιτηθείσης αδείας μουσικών 
οργάνων, επιτρέπεται προσφυγή κατά της ανωτέρω αποφάσεως 
ενώπιον του Αστυνομικού Διευθυντού, αποφαινομένου οριστικώς 
περί της χορηγήσεως ή όχι της αιτουμένης αδείας. 

6. Η άδεια μουσικών οργάνων δύναται να αφαιρείται με από¬ 
φαση του Διοικητού της Αστυνομικής Αρχής που εξέδωσε αυτήν, 
έπειτα από καταδίκη για παράβαση των διατάξεων περί κοινής 
ησυχίας. 

— Κατά της αποφάσεως αυτής επιτρέπεται προσφυγή ενώπιον 
του Αστυνομιού Διευθυντού, εντός αποκλειστικής προθεσμίας πέ¬ 
ντε (5) ημερών από της κοινοποιήσεώς της. 

_Η προσφυγή κατατίθεται στο οικείο Αστυνομικό Τμήμα και 
υποβάλλεται απ’ αυτό στην Αστυνομική Διεύθυνση. 

—Η άσκηση εμπροθέσμου προσφυγής αναστέλει την εκτέλεση 
της αποφάσεως με την οποία αφαιρείται η άδεια, μέχρι απαντή- 
σεως επί της προσφυγής. 

•—Εάν προσέλθει άπρακτος η προθεσμία της προσφυγής η από¬ 
φαση περί αφαιρέσεως εκτελείται. 

7. Επιτρέπεται στα καταστήματα πωλήσεως ραδιοφώνων, κα¬ 
σετών και λοιπών ειδών μουσικής, η λειτουργία μουσικών οργά¬ 
νων στο βάθος του καταστήματος και σε χαμηλή ένταση, κατά τις 
ώρες που τα καταστήματα αυτά παραμένουν, κατά νόμο ανοικτά. 

8. Απαγορεύεται στους κινηματογράφους και θέατρα η λει¬ 
τουργία των μεγαφώνων σε υψηλή ένταση. Η απαγόρευση αυτή 
ισχύει και κατά τα διαλ'είματα των παραστάσεων κατά τα οποία 
μεταδίδονται από μεγάφωνα μουσικά τεμάχια διαφημίσεων ή 
ανακοινώσεων. 

9. Απαγορεύεται η διατήρηση θορυβωδών κατοικίδιων ζώων 
ή ενοχλητικών πτηνών, τα οποία με τις φωνές τους ή κατ’ άλλο 
τρόπο ενοχλούν τους περίοικους. 

—Τα ανωτέρω ζώα ή πτηνά απομακρύνονται υποχρεωτικά από 
τους κατόχους τους, έπειτα από ειδική προς τούτο πρόσκληση του 
Διοικητού του οικείου Αστυνομικού Τμήματος, εντός τασσομένης 
απ ? αυτόν προθεσμίας. 

Άρθρο 10 
Απλές επιγραφές 

1. Κάθε επαγγελματίας υποχρεούται να έχει τοποθετημένη, 
άνευ αδείας της Αστυνομικής Αρχής, στην κυρία πρόσοψη του 
καταστήματος, οικίας ή γραφείου που ασκεί το επάγγελμά του, 
απλή εμφανή επιγραφή, στην οποία θα αναγράφεται καθαρά το 
ονοματεπώνυμο αυτού και εφόσο πρόκειται περί Νομικού Προ¬ 
σώπου η επωνυμία και το ασκούμενο επάγγελμα ή το είδος της 
επιχειρήσεως. 

—Επίσης στο κάτω μέρος της επιγραφής αυτής, δια μικρών 
στοιχείων θα αναγράφεται επιπλέον η διεύθυνση και το τηλέφωνο 
κατοικίας του καταστηματάρχου ή του υπευθύνου του Νομικού 
Προσώπου. 

2. Οι επιγραφές αυτές θα τοποθετούνται παράλληλα και σε 
επαφή προς τον τοίχο, θα είναι στερεωμένες με κάθε δυναταή 
ασφάλεια προς πρόληψη ατυχημάτων και θα διατηρούνται πά¬ 
ντοτε σε καλή κατάσταση. 

3. Κάθε άλλη επιγραφή και διαφήμιση γενικά (φωτεινή και 
μη) διέπεται από τις διατάξεις του νόμου 1144/1981 (ΦΕΚ 96/ 
14.4.1981 τ.Α'), σε συνδυασμό με τις διατάξεις του άρθρου 11 
του Νόμου 614/1977 «Περί κυρώσεως του Κ.Ο.Κ.», τις διατάε- 
ξις των άρθρων 16 και 20 του Ν. 1577/18.12.1985 (ΦΕΚ 
210 τ. Α’) «Περί Γ.Ο.Κ.», τις διατάξεις του άρθρου 12 του Β.Δ. 
3/1961 (ΦΕΚ 2/61 τ.Α’) «Περί οργανώσεως του Υπουργείου 
Βιομηχανίας και τις διατάξεις της υπ’ αριθ. Φ.443.531/24/ 
300.030 της 17.7./16.9.1969 (ΦΕΚ 588 τ.Β’) Αποφάσεως 
των Υπουργών Εθνικής Αμύνης, Συντονισμού και Δημοσίων Έρ¬ 
γων, περί διαφημίσεων σε αναπηρικό περίπτερο. 

Άρθρο 11 
Ισχύς - Κυρώσεις 

1. Οι παραβάτες της παρούσας, η οποία ισχύει για όλη την πε¬ 
ριφέρεια της Αστυνομικής Διεύθυνσης Ορεστιάδας, από της νομί¬ 
μου δημοσιεύσεώς της, διώκονται και τιμωρούνται σύμφωνα με 
τις διατάξεις του Ν.Δ. 805/1971, των άρθρων 411,412, 417, 
420, 427, 428 και 459 του Ποινικού Κώδικα και του άρθρου 
12 του Α.Ν. 445/1937, εφόσον από άλλη διάταξη δεν τιμωρού¬ 
νται βαρύτερα. 

2. Η εκτέλεση της παρούσας ανατίθεται στο! Αστυνομικό Προ¬ 
σωπικό της Ελληνικής Αστυνομίας. 

(Εγκρίθηκε από το Νομάρχη Έβρου στις 30.3.89) 

Ορεστιάδα, 16 Ιανουάριου 1^89 

Ο Διευθυντής 
ΙΩΑΝΝΗΣ ΔΕΔΟΥΣΗΣ 


ΑΣΤΥΝΟΜΙΚΗ ΔΙΑΤΑΞΗ ΑΡΙΘ. 4 (4) 

Όροι ασκήσεως υπαιθρίων επαγγελμάτων. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΟΡΕΣΤΙΑΔΑΣ 
Έχοντας υπόψη: 

1. Του άρθρου 33 του Π.Δ. 161/15.4.1988 «Αναδιάρθρωση, 
σύσταση, οργάνωση και λειτουργεία Περιφερειακών Υπηρεσιών 
της Ελληνικής Αστυνομίας και άλλες διατάξεις» και αρθ. 12 Ν. 
1481/1984. 

2. Του άρθρου 106 του Ν.Δ. 3365/1955 «Περί Κώδικος της 
τέως Ελληνικής Χωροφυλακής». 

3. Των άρθρων 368, 369 και 370 του Β.Δ. της 23.3.1958 
«Περί Κανονισμού της τέως Υπηρεσίας Χωροφυλακής». 

4. Του ισχύοντα Υγειονομικού Κανονισμού Α.Ν. 2520/40. 

5. Της Α1β/8577/83 Υγειονομικής διάταξης «Περί Υγειο¬ 
νομικού ελέγχου, γενικών όρων ίδρυσης και λειτουργίας κατα¬ 
στημάτων κ.λπ.» και 

6. Του Ν. 1080/1980 «Περί συμπληρώσεως διατάξεων τι- 
νων της περί προσόδων των Ο.Τ.Α. Νομοθεσίας και άλλων τινών 
συναφών διατάξεων», καθορίζουμε: 

Άρθρο 1 

Κατηγορίες υπαιθρίων επαγγελματιών 

- Επαγγελματίες υποκείμενοι στις διατάξεις της παρούσης 
Αστυνομικής Διάταξης, είναι όλοι οι υπαίθριοι, στάσιμοι σε ιδιω¬ 
τικούς χώρους και πλανόδιοι πωλητές των πάσης φύσεως αντι¬ 
κειμένων βιοτικών αναγκών, τροφίμων και ποτών, ως και οι πα- 
ρέχοντες στο κοινό, υπαίθρια, πάσης φύσεως υπηρεσία, όπως φω¬ 
τογράφου, στιλβωτού υποδημάτων κ.λπ. 

Άρθρο 2 

, Προϋποθέσεις χορήγησης αδειών 

1. Ουδείς επαγγελματίας του προηγουμένου άρθρου μπορεί να 
ασκήσει το επάγγελμά του, χωρίς άδεια. Η άδεια αυτή χορηγεί¬ 
ται, σε κάθε περίπτωση από την οικεία Αστυνομική Αρχή, όπως 
ειδικότερα καθορίζεται στα άρθρα 372 και 373 του Κανονισμού 
Υπηρεσίας τέως Χωροφυλακής, εκτός εάν από άλλη διάταξη η 
χορήγηση αυτή έχει ανατεθεί ειδικά σε άλλες Αρχές. 

2. Οι ανωτέροι άδειες χορηγούνται: α) Σε αναπήρους ή θύ¬ 
ματα, όπως αυτά νοούνται υπό του άρθρου 1 του Ν.Δ. 1044/ 
1971, οι οποίοι δεν έχουν τύχει αποκαταστάσεως, β) Σε αναπή¬ 
ρους εκ γενετής ή επίκτητους, της παθήσεώς τους μη οφειλομέ- 
νης σε πολεμικά γεγονότα, γ) Σε πολυτέκνους και δ) Σε άλλα 
αναξιοπαθούντα πρόσωπα, με την προϋπόθεση ότι, όλοι οι παρα¬ 
πάνω: 

(1) Δεν έχουν καταδικασθεί για αδικήματα^ που αναφέρονται 
στο άρθρο 1 παράγρ. 2α του Π.Δ. 18θ/ΐ979 «Περί των όρων 
λειτουργίας καταστημάτων πωλήσεως οινοπνευματωδών ποτών 
και κέντρων διασκεδάσεως». 

(2) Δεν έχουν άλλα εισοδήματα από οποιασδήποτε πηγή, 
επαρκή προς διαβίωση και δεν μπορούν να εξεύρουν άλλη εργα¬ 
σία. 

(3) Δεν διατηρούν οι ενδιαφερόμενοι ή μέλος της οικογένειας 

τους, κατάστημα πάσης φύσεως ή επιχείρηση και κυρίως ομοει- 
δών ειδών, από το οποίο να εξασφαλίζουν τα απαραίτητα μέσα 
για τη διαβίωσή τους. , ' 

(4) Έχουν υποβάλλει την υπό του άρθρου 13 του Ν. 4045/60 
προβλεπόμενη δήλωση, που πιστοποιείται από την οικεία Οικο¬ 
νομική Εφορία και 

(5) Διαμένουν στην περιοχή, για την οποία ζητούν την άδεια, 

τουλάχιστον επί όμηνο. 

3. Οι ήδη ασκούντες το επάγγελμα του υπαιθρίου πωλητού, 
κατόπιν αδείας της οικείας Αστυνομικής Αρχής, δύνανται να τύ- 
χουν ανανεώσεως των αδειών των υπό της Αρχής αυτής, εφόσον 
έχουν τις προϋποθέσεις των εδαφίων (1), (2), (3) και (4) της 
προηγουμένης παραγράφου. 

4. Ισχύουσες άδειες ασκήσεως υπαιθρίων επαγγελμάτων, που 
έχουν χορηγηθεί από άλλες Αστυνομικές Αρχές, δύνανται να επε- 
κταθούν, κατόπιν αιτήσεως των ενδιαφερομένων και για την πε¬ 
ριφέρεια της Διευθύνσεώς μας. 

5. α. Σε όσες περιπτώσεις προβλέπονται, από άλλες διατάξεις, 
πρόσθετες υποχρεώσεις, αυτές θεωρούνται, ως προϋποθέσεις χο- 
ρήγησης της άδειας, που εκδίδεται, κατά τις διατάξεις της πα¬ 
ρούσας. 

β. Η άδεια χορηγείται για ένα ή περισσότερα ομοειδή είδη, σα¬ 
φώς καθοριζόμενα σε αυτή. 

γ. Η διάθεση τροφίμων και ποτών από πλανόδιους ή στάσι¬ 
μους μικροπωλητές, επιτρέπεται με τις προϋποθέσεις της εκά- 
στοτε ισχύουσας σχετικής Υγειονομικής Διάταξης. 

Άρθρο 3 

Απαιτούμενα δικαιολογητικά 

1. Για τη χορήγηση της άδειας υποβάλλονται στην οικεία 
Αστυνομική Αρχή τα κατωτέρω δικαιολογητικά: 

α. Αίτηση του ενδιαφερομένου. 

β. Υπεύθυνη δήλωση του Ν.Δ. 105/1969 περί ποινικής του 
κατάστασης. 

γ. Βεβαίωση της οικείας Οικονομικής Εφορίας, περί υποβολής 
σ’ αυτή δήλωσης περί ενάρξεως ασκήσεως επιτηδεύματος, σύμ¬ 
φωνα με το άρθρο 13 του Ν. 4045/1960. 

δ. Έγγραφη συγκατάθεση του ιδιοκτήτου του χώρου, προκει- 
μένου για στάσιμους μικροπωλητές σε ιδιωτικούς χώρους. 

ε. Δύο (2) φωτογραφίες προσφάτου εκδόσεως. 
στ. Τα απαιτούμενα ενσημοχαρτόσημα. 

ζ. Φωτοαντίγραφο της άδειας κυκλοφορίας του τυχόν χρησι- 
μοποιουμένου, για την άσκηση του αιτουμένου επαγγέλματος, 
οχήματος, ως και ομοίου της αδείας ικανότητας του οδηγού. 

η. Εφόσον πρόκειται για διάθεση τροφίμων ή ποτών, φωτοα¬ 
ντίγραφο βιβλιαρίου υγείας και βεβαίωση της αρμόδιας Υγειονο¬ 
μικής Υπηρεσίας, στήν οποία θα φαίνεται ότι, ο ενδιαφερόμενος 
διαθέτει τα απαραίτητα για την εξασφάλιση της δημόσιας υγείας 
μέσα. 

θ. Για τα κινητά καταστήματα (καντίνες), πλέον των ανω¬ 
τέρω, απαιτείται και έκθεση της αρμόδιας Τουριστικής Αστυνο¬ 
μίας ότι, το αμάξωμα του αυτ/του πληροί τους όρους της Τουρι¬ 
στικής εμφανίσεως. 

2. Για την ανανέωση των ως άνω αδειών απαιτούνται όλα τα 
αναφερόμενα δικαιολογητικά στο προηγούμενο εδάφιο, πλην των 
υπό στοιχείο (ζ) φωτοαντιγράφων, εφόσον αυτά έχουν υποβληθεί, 
κατά το παρελθόν. 

Άρθρο 4 

- Οι άδειες των υπαίθριων επαγγελματιών ισχύουν για ένα 
(1) έτος, το οποίο θεωρείται ότι, λήγει την 31η Δεκεμβρίου του 
έτους εκδόσεώς τους. Είναι προσωπικές και δεν μεταβιβάζονται 
ή εκχωρούνται σε άλλον, υποχρεωμένων των κατόχων των, 
όπως επιδεικνύουν αυτές, σε κάθε ζήτηση αστυνομικού οργάνου. 

Άρθρο 5 

1. Οι υπαίθριοι επαγγελματίες υποχρεούνται: 

α. Να πωλούν μόνο τα είδη, τα οποία αναγράφονται στην άδειά 
τους και με το μέσον, που καθορίζεται σε αυτή. 


β. Να ασκούν το επάγγελμά τους στην περιοχή, η οποία ορίζε¬ 
ται στην άδεια. 

γ. Να φέρουν κόσμια και καθαρή ενδυμασία και να διατηρούν 
το μέσον ασκήσεως του επαγγέλματος τους σε καθαρή κατά¬ 
σταση. * 

2. Ο αριθμός της αδείας θα αναγράφεται σε εμφανές σημείο 
του μέσου το οποίο χρησιμοποιεί ο επαγγελματίας, για την 
άσκηση του επαγγέλματος του. 

Άρθρο 6 
Απαγορεύσεις 

Απαγορεύεται: 

α. Η άσκηση των ανωτέρω επαγγελμάτων εντός των καθορι- 
ζομένων ζωνών εμφανίσεως και αρχαιολογικών τόπων, επιτρε¬ 
πόμενης κατ’ εξαίρεση της ασκήσεως του επαγγέλματος του στά¬ 
σιμου φωτογράφου και στιλβωτού υποδημάτων, βάσει αδείας της 
Αστυνομικής Αρχής, στην οποία δύνανται να τίθενται περιορισμοί 
με σύμφωνη γνώμη της Τουριστικής Αστυνομίας. 

β. Η χρησιμοποίηση παρά των στάσιμων μικροπωλητών χει¬ 
ραμαξών και η μετακίνηση αυτών σ’ άλλη θέση εκτός από εκείνη 
που καθορίζεται στην άδεια. 

γ. Η προσαρμογή σταθερά επί του εδάφους υπό των στάσιμων 
μικροπωλητών τραπεζίων, πάγκων ή άλλων αντικειμένων των 
οποίων οι διαστάσεις θα μνημονεύονται στην άδεια και τα οποία 
θα απομακρύνονται κατά τις μη εργάσιμες ώρες. 

δ. Η διαλάληση από τους υπαιθρίους εν γένει επαγγελματίες, 
στάσιμους και πλανοδίους, του εμπορεύματος των με μεγάφωνα 
ή πράξεις ή εκφράσεις που προκαλούν ενόχληση στο κοινό, ως 
επίσης και επιδίωξη της διαθέσεως τούτου μετά φορτικότη- 
τος. 

ε. Η άσκηση σε κατάσταση μέθης υποιουδήποτε εκ των επαγ¬ 
γελμάτων του άρθρου 1 της παρούσας. 

στ. Η παραμονή των ανωτέρω σε οποιοδήποτε σημείο των 
οδών, πλατειών και δημοσίων τόπων πέραν του απαιτουμένου, 
προς περαίωση αρξαμένης συναλλαγής, χρόνου. 

ζ. Η παραμονή αυτών στις διασταυρώσεις των οδών και στις 
γωνίες των πεζοδρομίων. 

η. Η άσκηση υπαιθρίου επαγγέλματος, πλησίον ομοειδούς ή 
παρεμφερούς καταστήματος, πρατηρίου ή εργαστηρίου. 

Άρθρο 7 

Άδειες χορηγούμενες από Δήμους και Κοινότητες 

Για τους ασκούντες στασίμως σε κοινόχρηστο χώρο υπαίθριο 
επάγγελμα εφαρμόζονται όλες οι διατάξεις της παρούσης, πλην 
εκείνων που αφορούν στη χορήγηση της αδείας και την κατάληψη 
του κοινοχρήστου χώρου, για τα οποία εφαρμόζονται οι διατάξεις 
του Νόμου 1080/1980. 

Άρθρο 8 

1. Οι παραβάτες της παρούσας, η οποία ισχύει για όλη την πε¬ 
ριφέρεια της Αστυνομικής Διεύθυνσης Ορεστιάδας από της δημο- 
σιεύσεώς της, διώκονται και τιμωρούνται ποινικώς μεν κατά τις 
διατάξεις των άρθρων 414, 417, 420, 427 και 459 του Π.Κ., 
εφόσον από άλλη διάταξη δεν τιμωρούνται βαρύτερα, διοικητι- 
κώς δε σε περίπτωση υποτροπής δια της αφαιρέσεως της αδείας 
ασκήσεως επαγγέλματος. 

2. Η εκτέλεση της ανατίθεται στο Αστυνομικό Προσωπικό της 
Ελληνικής Αστυνομίας. 

(Εγκρίθηκε από το Νομάρχη Έβρου στις 30.3.89). 

Ορεστιάδα, 16 Ιανουάριου 1989 

Ο Διευθυντής 
ΙΩΑΝΝΗΣ ΔΕΔΟΤΣΗΣ 

- ♦— 

ΑΣΤΥΝΟΜΙΚΗ ΔΙΑΤΑΞΗ ΑΡΙΘ. 5 (5) 

Γραφεία Τελετών. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΟΡΕΣΤΙΑΔΑΣ 
Έχοντας υπόψη τις διατάξεις: 

1. Του άρθρου 33 του Π.Δ. 161/15.4.1988; «Αναδιάρθρωση, 
σύσταση, οργάνωση και λειτουργεία Περιφερειακών Υπηρεσιών 
της Ελληνικής Αστυνομίας και άλλες διατάξεις» και αρθ. 12 Ν. 
1481/1984. 

2. Του άρθρου 106 του Ν.Δ. 3365/1977 «Περί Κώδικος της 
τέως Ελληνικής Χωροφυλακής». 

3. Των άρθρων 368, 369 και 370 του Β.Δ. της 23.3.1958 
«Περί Κανονισμού της τέως Υπηρεσίας Χωροφυλακής» και 

4. Της ΑΙβ/2706 της 28-3/28.4.1983 (ΦΕΚ 230 τ.Β’) 

«Περί ιδρύσεως και λειτουργείας γραφείων τελετών (κηδειών), 
φερετροποιείων και αποθηκών φερέτρων, καθορίζουμε: 

Άρθρο 1 
Γραφεία Τελετών 

1. Απαγορεύεται έξω από τα Καταστήματα και τα Γραφεία τε¬ 
λετών, η ανάρτηση ή τοποθέτηση νεκρώσιμων ειδών, ως σταυ¬ 
ροί, φέρετρα κ.λπ. Οι βιτρίνες των καταστημάτων αυτών πρέπει 
να καλύπτονται ημέρα και νύκτα με ύφασμα ή να έχουν υαλοπί¬ 
νακα αδιαφανή, για να μη γίνονται αντιληπτά τα τοποθετούμενα 
μέσα σ’ αυτά είδη. 

2. Απαγορεύεται στους φερετροποιούς, στους διατηρούντες 
γραφεία τελετών γενικά και στους κατασκευαστές νεκρώσιμων 
ειδών να αναρτούν εικόνες ή συμβολικές νεκρώσιμες παραστάσεις 
έξω από τα καταστήματά τους και τα γραφεία τους. 

- Οι διατηρούντες τα ανωτέρω καταστήματα, υποχρεούνται 
να έχουν αναρτημένη επιγραφή με τις λέξεις «ΓΡΑΦΕΙΑ ΤΕΛΕ¬ 
ΤΩΝ» απαγορευομένης οποιασδήποτε άλλης ενδείξεως. 

3. Τα οχήματα μεταφοράς νεκρών (νεκροφόρες) απαγορεύεται 
να σταθμεύουν έξω από τα Γ ραφεία τελετών (κηδειών), μπορεί 
όμως να επιτραπεί αυτό εφόσον φέρουν κατάλληλο κάλυμμα για 
να μη δημιουργούνται δυσμενείς ψυχολογικές; επιδράσεις, στους 
ενοίκους των οικιών που βρίσκονται κοντά. 

Άρθρο 2 

Κυρώσεις 

1. Οι παραβάτες της παρούσας, η οποία ισχύει από της δημο- 
σιεύσεώς της στην περιοχή της Αστυνομικής Διεύθυνσης Ορε- 
στιάδας, διώκονται και τιμωρούνται κατά τις! διατάξεις του άρ¬ 
θρου 459 του Ποινικού Κώδικα, εφόσον από |άλλη διάταξη Νό¬ 
μου δεν τιμωρούνται βαρύτερα. Στην περίπτωση του άρθρου 1 
παρ. 3 διώκονται και τιμωρούνται, σύμφωνα με το άρθρο 3 του 
Α.Ν. 2520/1940. 


2. Η εκτέλεση της ανατίθεται στο Αστυνομικό Προσωπικό της 
Ελληνικής Αστυνομίας. 

(Εγκρίθηκε από το Νομάρχη Έβρου στις 30.3.89). 

Ορεστιάδα, 16 Ιανουάριου 1989 

Ο Διευθυντής 
ΙΩΑΝΝΗΣ ΔΕΔΟΥΣΗΣ 

- 4 - 

ΑΣΤΥΝΟΜΙΚΗ ΔΙΑΤΑΞΗ ΑΡΙΘ. 6 (6) 

Καταστροφή των αυτοφυών φυτών καννάβεως. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΟΡΕΣΤΙΑΔΑΣ 

Έχοντας υπόψη τις διατάξεις: 

1. Του άρθρου 33 του Π.Δ. 161/15.4.1988 «Αναδιάρθρωση, 
σύσταση, οργάνωση και λειτουργεία Περιφερειακών Υπηρεσιών 
της Ελληνικής Αστυνομίας και άλλες διατάξεις» και αρθ. 12 Ν. 
1481/1984. 

2. Του άρθρου 106 του Ν.Δ. 3365/1977 «Περί Κώδικος του 
Σώματος της τέως Ελληνικής Χωροφυλακής» και 

3. Των άρθρων 368, 369 και 370 του Β.Δ. της 23.3.1958 
«Περί Κανονισμού της τέως Υπηρεσίας Χωροφυλακής», καθορί¬ 
ζουμε: 

Άρθρο 1 

- Υποχρεούνται όλοι οι ιδιοκτήτες, μισθωτές και καλλιεργη- 
χωραφιών, αμπελιών ή άλλων αγροτικών εκτάσεων, να προβαί¬ 
νουν στην εκρίζωση ή καταστροφή των αυτοφυών φυτών ινδικής 
καννάβεως, τα οποία αναπτύσσονται στα κτήματα αυτών, τους 
κήπους και τις αυλές. 

Άρθρο 2 

Κυρώσεις 

1. Οι παραβάτες της παρούσας, η ισχύς της οποίας αρχίζει 
από τη νόμιμη δημοσίευσή της στην περιοχή της Αστυνομικής 
Διεύθυνσης Ορεστιάδας, διώκονται και τιμωρούνται κατά τις δια¬ 
τάξεις του άρ'θρου 459 του Π.Κ., εφόσον από άλλη διάταξη δεν 
τιμωρούνται βαρύτερα. 

2. Η εκτέλεση της παρούσης ανατίθεται στο Αστυνομικό Προ¬ 
σωπικό της Ελληνικής Αστυνομίας. 

(Εγκρίθηκε από το Νομάρχη Έβρου στις 30.3.89). 

Ορεστιάδα, 16 Ιανουάριου 1989 

Ο Διευθυντής 
ΙΩΑΝΝΗΣ ΔΕΔΟΥΣΗΣ 

-♦». . 

ΑΣΤΥΝΟΜΙΚΗ ΔΙΑΤΑΞΗ ΑΡΙΘ. 7 (8) 

Εγκατάσταση και λειτουργία ψυχαγωγικών παιδιών και θεαμά¬ 
των. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΟΡΕΣΤΙΑΔΑΣ 

Έχοντας υπόψη τις διατάξεις: 

1. Του άρθρου 33 του Π.Δ. 161/15.4.1988 «Αναδιάρθρωση, 
σύσταση, οργάνωση και λειτουργεία Περιφερειακών Υπηρεσιών 
της Ελληνικής Αστυνομίας και άλλες διατάξεις» και αρθ. 12 Ν. 
1481/1984. 

2. Του άρθρου 106 του Ν.Δ. 3365/1977 «Περί Κώδικος του 
Σώματος της τέως Ελληνικής Χωροφυλακής». 

3. Των άρθρων 368, 369 και 370 του Β.Δ. της 23.3.1958 
«Περί Κανονισμού της τέως Υπηρεσίας Χωροφυλακής» και 


ΦΕΚ 612 

4. Του Ν. 1577/85 (ΦΕΚ 210 τ.Α') «Περί Γ.Ο.Κ.», καθορί¬ 
ζουμε: 

Άρθρο 1 

1. Απαγορεύεται άνευ αστυνομικής άδειας: 

α) Η εγκατάσταση και λειτουργία σε δημοσίους και ιδιωτικούς 
χώρους της περιφέρειας της Αστυνομικής Διεύθυνσης Ορεστιά- 
δας ψυχαγωγικών παιδιών και θεαμάτων όπως: 

(1) Συγκρουομένων αυτοκινήτων, περιστρεφόμενων και ανυ- 
ψουμένων αεροπλάνων, ιπταμένων δίσκων, περιστρεφόμενης πα¬ 
νοραμικής ρόδας (μύλος), περιστρεφόμενων αιωρών (αλυσίδας, 
μπαλαρίνας, τακαντά, απόλλων, παιδικών αντικειμένων κ.λπ.), 
καρτεπίλαρ (κάμπιας), εναερίου σιδηροδρόμου (μοντάνας, παιδι¬ 
κού σιδηροδρόμου (τραινάκι), μετά βαγονίων συρομένων επί σι¬ 
δηροτροχιών ή όχι, παράπηγμα πυραύλου, τραίνου φάντασμα, 
τσίρκου ή άλλων παιδιών, για τη λειτουργία των οποίων χρησι¬ 
μοποιείται ηλεκτρικό ρεύμα. 

(2) Χειροκινήτων αιωρών, μηχανοκινήτων ελαφρών κατα¬ 
σκευών, ως παιδικού σιδηροδρόμου (τραινάκι), μετά βαγονίων 
συρομένων επί σιδηροτροχιών ή όχι, πίστας βενζινοκινήτων αυ- 
τοκινητιδίων (κον-καρτ), πίστας μικρής στην οποία κινούνται δια 
ξηρών συσσωρευτών μικρά τρίκυκλα ή αυτοκινητάκια ή άλλα 
αντικείμενα, περιστρεφομένης μηχανοκινήτου αιώρας (αλυσί¬ 
δας), δια την κίνηση και τη λειτουργία των οποίων δεν απαιτείται 
η χρήση ηλεκτρικού ρεύματος. 

(3) Αοιπών δημοσίων θεαμάτων, μη προβλεπομένων και υπα- 
γομένων στην «περί κινηματογράφων και θεάτρων» νομοθεσία, 
ως ακροβατών, παλαιστών, λυγιστών σιδήρων, ταχυδακτυλουρ¬ 
γών, εκγυμναστών μικρών ζώων, εκθετόντων εντός κλωβών 
εξημερωμένα ζώα, ερπετά, πτηνά, ψάρια, των χρησιμοποιού¬ 
νται παραμορφωτικούς καθρέπτες και άλλων παρομοίων θεαμά¬ 
των. 

β) Η εκτέλεση επιδείξεων σχοινοβασίας ή αναρριχήσεως, πλην 
των περιπτώσεων κατά τις οποίες οι επιδείξεις αυτές, αποτελούν 
μέρος του προγράμματος καλλιτεχνικών συγκροτημάτων (τσίρκο 
ή άλλων θεαμάτων). 

2. Επίσης απαγορεύεται, άνευ της ανωτέρω αδείας, η ανύ¬ 
ψωση αεροστάτων ή άλλων αντικειμένων προσδεδεμένων ή μη εκ 
του εδάφους. 

- Στην παρούσα διάταξη δεν υπάγονται οι χαρταετοί, για τους 
οποίους προβλέπει ειδική αστυνομική διάταξή μας. 

Άρθρο 2 

Χορήγηση άδειας - Απαιτούμενα δικαιολογητικά 

1. Η άδεια χορηγείται από την Διεύθυνσή μας για την πόλη 
της Ορεστιάδας και τους οικείους Διοικητές των Αστυνομικών 
Τμημάτων για την λοιπή περιφέρεια, κατόπιν υποβολής των κα¬ 
τωτέρω δικαιολογητικών και εφόσον πληρούνται οι προβλεπόμε- 
νοι από την παρούσα όροι και προϋποθέσεις: 

α) Για τις περιπτώσεις της παραγράφου 1 του άρθρου 1 απαι¬ 
τείται: 

(1) Αίτηση του ενδιαφερομένου. 

(2) Δύο (2) πρόσφατες φωτογραφίες. 

(3) Αποδεικτικό χρήσεως του χώρου εγκαταστάσεως και λει¬ 
τουργίας παιδιών και θεαμάτων, υπαγομένων στην παρούσα. 

(4) Βεβαίωση της Τεχνικής Υπηρεσίας του οικείου Δήμου ή 
Κοινότητας ή Τ.ΐ.Δ.Κ. ή και ιδιώτου μηχανικού οριζομένου υπό 
του Δήμου ή της Κοινότητας, περί της ασφαλείας και αντοχής 
των εγκαταστάσεων, εφόσον οι κατασκευές έχουν γίνει επί κοινο¬ 
χρήστων χώρων. 

- Περί της ασφαλείας και αντοχής εγκαταστάσεων σε ιδιωτι¬ 
κούς χώρους, απαιτείται η προσκόμιση από τον ενδιαφερόμενο, 


βεβαιώσεως ιδιώτου διπλωματούχου μηχανολόγου μηχανι¬ 
κού. 

(5) Βεβαίωση ιδιώτου διπλωματούχου ηλεκτρολόγου μηχανι¬ 
κού περί της ασφαλείας των ηλεκτρολογικών εγκαταστάσεων, 
εφόσον χρησιμοποιείται, καθ’ οιονδήποτε τρόπο, ηλεκτρική ενέρ¬ 
γεια. 

β) Για τις περιπτώσεις της παραγράφου 2 του άρθρου 1 απαι¬ 
τείται: 

(1) Αίτηση του ενδιαφερομένου. 

(2) Δύο (2) πρόσφατες φωτογραφίες αυτού. 

(3) Αποδεικτικό χρήσεως χώρου για την προετοιμασία της 
πτήσεως ή ανυψώσεως και του τοιούτου της υποδοχής, εφόσον 
υπάρξη παρόμοια ανάγκη. 

(4) Βεβαίωση της αρμοδίας Υπηρεσίας της Δημοσίας Επιχει- 
ρήσεως Ηλεκτρισμού (Δ.Ε.Η.) και του Οργανισμού Τηλεπικοι¬ 
νωνιών Ελλάδος (ΟΤΕ) περί της υπάρξεως ή μη εγκαταστάσεων 
αυτών στην περιοχή όπου πρόκειται να διεξαχθούν οι πτήσεις ή 
ανυψώσεις και των επικειμένων κινδύνων για τις εγκαταστάσεις 
αυτές, καθώς και τα πρόσωπα τα οποία θα επιχειρήσουν τις πτή¬ 
σεις ή ανυψώσεις αντικειμένων. 

(5) Βεβαίωση διπλωματούχου Χημικού, περί της τυχόν επι¬ 
κινδυνότατος των αερίων ή άλλων υλών, στην περίπτωση που θα 
χρησιμοποιηθούν τοιαύτες ύλες. 

2. α) Εάν στις περιπτώσεις του άρθρου 1 παρ. 1 δεν χρησιμο¬ 
ποιούνται εγκαταστάσεις, η άδεια χορηγείται ύστερα από την 
υποβολή αιτήσεως και δύο (2) φωτογραφιών του ενδιαφερομέ¬ 
νου. 

β) Οσάκις χρησιμοποιούνται, για έκθεση ή άλλους σκοπούς 
ζώα, ερπετά ή πτηνά απαιτείται και γνωμάτευση της οικείας 
Υγειονομικής και Κτηνιατρικής Υπηρεσίας περί της καταστά- 
σεως των ζώων και της υπάρξεως των απαιτουμένων όρων υγιει¬ 
νής και ασφαλείας των θεατών ή επισκεπτών. 

3. Εάν το πρόσωπο το οποίο ζητεί άδεια για οποιοδήποτε από 
τους αναφερομένους στην παρουήσα σκοπούς, δεν έχει συμπλη¬ 
ρώσει το 18ο έτος της ηλικίας του, απαιτείται η προσκόμιση καί 
εγγράφου συγκαταθέσεως του κηδεμόνος του. 

4. Άδεια δεν χορηγείται: 

α) Αν η πραγματοποίηση του σκοπού για τον οποίο ζητείται 
αυτή δύναται να έχει δυσμενείς επιδράσεις επί της δημοσίας τά- 
ξεως και υγείας της κυκλοφορίας, κοινής ησυχίας και αισθητικής 
εμφανίσεως της περιοχής. 

β) Σε πρόσωπα ηλικίας κάτω των 18 ετών. 

Άρθρο 3 

• 1. Οι προβλεπόμενες και χορηγούμενες κατά τις διατάξεις της 
παρούσης άδειες, ισχύουν για ορισμένο χρονικό διάστημα που ση¬ 
μειώνεται σ’ αυτές, πάντως όμως όχι μεγαλύτερο του έτους, το 
οποίο θεωρείται ότι λήγει την 31 Δεκεμβρίου του. έτους εκδόσεώς 
τους. 

2. Για την εγκατάσταση και λειτουργία των αναφερομένων 
στο άρθρο 1 Ψυχαγωγικών Παιδιών και θεαμάτων, την πραγμα¬ 
τοποίηση πτήσεων και ανυψώσεων αεροστάτων ή άλλων τεχνι¬ 
κών αντικειμένων, ως και την εκτέλεση σχοινοβασίας σε νέο 
χώρο ή από νέα θέση της περιφέρειας μας, εντός όμως του χρόνου 
ισχύος της αδείας, απαιτείται θεώρηση αυτής, η οποία γίνεται 
μετά την υποβολή των προβλεπομένων για κάθε περίπτωση δι- 
καιολογητικών. 

3. Όπου δεν χρησιμοποιούνται εγκαταστάσεις, υποχρεούνται 
οι παρέχοντες δημόσιο θέαμα, όπως'δηλώνουν εκ των προτέρων 
στην επιτόπια Αστυνομική Αρχή κάθε παράστασή τους. 

4. Για την ανανέωση των ανωτέρω αδειών απαιτούνται τα 
αυτά ως άνω δικαιολογητικά. 




6118 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Δύναται επίσης η οικεία Αστυνομική Αρχή, μετά παρέλευση 
εξαμήνου από της χορηγήσεως της αδείας, να ζητήσει την προ¬ 
σκόμιση βεβαιώσεως διπλωματούχου Μηχανολόγου, περί της 
καλής συντηρήσεως και λειτουργίας των εγκαταστάσεων. 

Άρθρο 4 

- Οι ανωτέρω άδειες είναι άσχετες με τις υπό των οικείων Δή¬ 
μων ή Κοινοτήτων χορηγούμενες, σύμφωνα με τις διατάξεις του 
Ν.Δ. 1080/1980. 

Άρθρο 5 

1. Για τις μηχανολογικές εγκαταστάσεις άνω των 10 ΗΡ ή 15 
ΗΡ κατά τις διακρίσεις του Α.Ν. 207/1967 απαιτείται και άδεια 
της αρμοδίας Μηχανολογικής Υπηρεσίας του Υπουργείου Βιομη¬ 
χανίας και Ενέργειας. 

2. Για την ενέργεια τεχνικών παιγνίων στις εγκαταστάσεις 
Ψυχαγωγικών Παιδιών απαιτείται και άδεια κατά τις οικείες 
διατάξεις. 

Άρθρο 6 

1. Οι παραβάτες της παρούσας, η οποία ισχύει από της δημο- 
σιεύσεώς της, στην περιοχή μας, διώκονται και τιμωρούνται ποί- 
νικώς μεν κατά τις διατάξεις των άρθρων 419, 434 και 459 του 
Ποινικού Κώδικα, εφόσον δι’ άλλης διατάξεως δεν τιμωρούνται 
βαρύτερα, διοικητικώς δε δια της αφαιρέσεως της αδείας ασκή- 
σεως του επαγγέλματος. 

2. Η εκτέλεση της ανατίθεται στο Αστυνομικό Προσωπικό της 
Ελληνικής Αστυνομίας. 

(Εγκρίθηκε από το Νομάρχη Έβρου στις 30.3.89). 

Ορεστιάδα, 16 Ιανουάριου 1989 

Ο Διευθυντής 
ΙΩΑΝΝΗΣ ΔΕΔΟΥΣΗΣ 

-♦- 

ΑΣΤΥΝΟΜΙΚΗ ΔΙΑΤΑΞΗ ΑΡΙΘ. 8 (8) 

Μέτρα προς αποτροπή δυστυχημάτων σε ναρκοπέδια. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΟΡΕΣΤΙΑΔΑΣ 

Έχοντας υπόψη τις διατάξεις: 

1. Του άρθρου 33 του Π.Δ. 161/15.4.1988 «Αναδιάρθρωση, 
σύσταση, οργάνωση και λειτουργία Περιφερειακών Υπηρεσιών 
της Ελληνικής Αστυνομίας και άλλες διατάξεις» και αρθρ. 12 Ν. 
1481/1984. 

2. Του άρθρου 106 του Ν.Δ. 3365/1977 «Περί Κώδικος του 
Σώματος της τέως Ελληνικής Υπηρεσίας Χωροφυλακής, και 

3. Των άρθρων 368, 369 και 370 του Β.Δ. της 23.3.1958 
«Περί Κανονισμού της τέως Υπηρεσίας Χωροφυλακής, καθορί¬ 
ζουμε: 

Άρθρο 1 

Απαγορεύεται απόλυτα η είσοδος κάθε ιδιώτου μέσα στους πε¬ 
ριφραγμένους ή επισημασμένους χώρους ναρκοπεδίων της περι¬ 
φέρειας μας, χωρίς ειδική άδεια της αρμοδίας Στρατιωτικής Αρ¬ 
χής, είτε για απλή επίσκεψη, είτε για οποιαδήποτε εργασία. 

Άρθρο 2 

. α) Στους χώρους αυτούς τους περιφραγμένους με συρματο¬ 
πλέγματα, ως και τους επισημασμένους, στους οποίους έχουν 
αναρτηθεί ενδεικτικές πινακίδες, απαγορεύεται απόλυτα η προ¬ 
σέγγιση κάθε ατόμου και σε απόσταση πενήντα (50) μέτρων απ’ 
αυτούς για οποιαδήποτε αιτία. 


β) Επίσης απαγορεύεται η προσέγγιση για βόσκηση ή άλλη αι¬ 
τία ποιμνίων ή άλλων ζώων σε απόσταση μικρότερη των πενήντα 
(50) μέτρων. 

γ) Όποιος βρει εγκατελειμμένα οπουδήποτε εκρηκτικά πολε¬ 
μικά είδη (οβίδες πυροβολικού, βλήματα όλμων, χειροβομβίδες, 
εκρηκτικά καψύλια και άλλα τέτοια μηχανήματα) οφείλει να ειδο¬ 
ποιήσει αμέσως την πλησιέστερη Αστυνομική ή Στρατιωτική 
Αρχή, παίρνοντας παράλληλα μέτρα αποφυγής προσεγγίσεως 
και περισυλλογής των από ανειδίκευτα και άσχετα άτομα. 

Άρθρο 3 

Κυρώσεις 

1. Οι παραβάτες της παρούσας, η ισχύς της οποίας αρχίζει 
από της δημοσιεύσεώς της στην περιοχή της Αστυνομικής Διεύ¬ 
θυνσης Ορεστιάδας, διώκοντα και τιμωρούνται κατά τις διατά¬ 
ξεις του άρθρου 459 του Ποινικού Κώδικα, εφόσον από άλλη διά¬ 
ταξη δεν τιμωρούνται βαρύτερα. 

2. Η εκτέλεση της παρούσας ανατίθεται στο Αστυνομικό Προ¬ 
σωπικό της Ελληνικής Αστυνομίας. 

(Εγκρίθηκε από το Νομάρχη Έβρου στις 30.3.89) 

Ορεστιάδα, 16 Ιανουάριου 1989 

Ο Διευθυντής 
ΙΩΑΝΝΗΣ ΔΕΔΟΥΣΗΣ 

- + - 

Μέτρα προς αποτροπή κινδύνων κατά προσώπων. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΟΡΕΣΤΙΑΔΑΣ 

Έχοντας υπόψη τις διατάξεις: 

1. Του άρθρου 33 του Π.Δ. 161/15.4.1988 «Αναδιάρθρωση, 
σύσταση, οργάνωση και λειτουργία Περιφερειακών Υπηρεσιών 
της Ελληνικής Αστυνομίας και άλλες διατάξεις» και αρθρ. 12 Ν. 
1481/1984. 

2. Του άρθρου 106 του Ν.Δ. 3365/1977 «Περί Κώδικος του 
Σώματος της τέως Ελληνικής Χωροφυλακής, και 

3. Των άρθρων 368, 369 και 370 του Β.Δ. της 23.3.1958 
«Περί Κανονισμού της τέως Υπηρεσίας Χωροφυλακής», καθορί¬ 
ζουμε: 

Άρθρο 1 

1. Οι εκτελούντες οποιαδήποτε εργασία σε πεζοδρόμια, δρό¬ 
μους, πλατείες και γενικά κοινόχρηστους ή ιδιωτικούς χώρους 
(ήτοι διάνοικη χανδάκων, οπών, κατασκευή ή επισκευή οχετών, 
πεζοδρομίων κ.λπ.), υποχρεούνται όπως, τοποθετούν γύρω από 
τον χώρο των εκτελουμένων εργασιών, τα αναγκαία σιδηρά ή ξύ¬ 
λινα περιφράγματα, προβαίνουν στην πρόχειρη αλλά ασφαλή κά¬ 
λυψη των ανοιγμάτων και γενικώτερα λαμβάνουν κάθε μέτρο, 
προς πρόληψη δυστυχημάτων. Κατά την νύκτα υποχρεούνται 
όπως τοποθετούν φανό θυέλλης αναμμένο. 

2. Επίσης τις ίδιες ως άνω υποχρεώσεις έχουν και οι εγκατα- 
λείποντες, λόγω μεγάλης ανάγκης στους δρόμους κατά την νύ¬ 
κτα δυσμετακίνητα μηχανήματα ή άλλα ογκώδη αντικείμενα, 
εμπόδια κ.λπ. 

3. Οι ανωτέρω κάθε είδους εργασίες σε κοινόχρηστους γενικά 
χώρους την τελειώνουν γρήγορα και μέσα στον απολύτως απα¬ 
ραίτητο γι’ αυτό χρόνο, μετά δε το τέλος της εργασίας σηκώνο¬ 
νται τα υλικά (χώματα, πέτρες κ.λπ.) και επαναφέρεται ο χώρος 
στην προτέραν αυτού κατάσταση. 

4. Η ευθύνη για κάθε παράλειψη εκ των ανωτέρω βαρύνει τον 

εντεταλμένο την εργασία και τον αναλαβόντα την εκτέλεση αυτής 
εργολάβο. Προκειμένου περί ιδιωτικών έργων τον εργολάβο και 
ιδιοκτήτη αυτών. 

5. Απαγορεύεται η αφαίρεση ή σβέση των ως άνω τοποθετου- 
μένων φανών κατά την διάρκεια της νύκτας και κάθε μετακίνηση 
ή καταστροφή των κατά τα ανωτέρω αναγκαίων προφυλακτικών 
μέσων, εφόσον εξακολουθεί να υπάρχει ο λόγος για τον οποίο το¬ 
ποθετήθηκαν. 

Άρθρο 2 

1. Απαγορεύεται η λάξευση μαρμάρων, λίθων και πλακών, 
στους δρόμους, πεζοδρόμια και γενικά σε μέρη προσιτά στο κοινό. 
Αυτή θα γίνεται μέσα σε περιφραγμένους χώρους. 

2. Κατ’ εξαίρεση προκειμένου περί πλακών πεζοδρομίων και 
λίθων οικοδομών, μπορεί να γίνει σε μη περιφραγμένο χώρο, 
αλλά απαραιτήτως κάθε λαξευτής προς προστασία των διερχομέ- 
νων να τοποθετεί περίφραγμα ύψους τουλάχιστον ένα (1) μέτρο. 

3. Απαγορεύεται η τοποθέτηση ή ανάρτηση από τρίτους πάνω 
σε στύλους ή σιδηρούς πύργους της Δ.Ε.Η. που φέρουν ηλεκτρικά 
δίκτυα διαφόρων αντικειμένων, όπως καλάθια απορριμάτων, κε¬ 
ραίες ραδιοφωνικών δεκτών κ.λπ., η πρόσδεση ζώων από αυτά, η 
αναρίχηση προσώπων, ως και οποιαδήποτε άλλη ενέργεια που 
μπορεί να γίνει αιτία ατυχημάτων. 

Άρθρο 3 

1. Απαγορεύεται η τοποθέτηση ανθοδοχείων, υδροδοχείων ή 
άλλων αντικειμένων πάνω στα παράθυρα, εξώστες και ταράτσες, 
εάν δεν είναι καλώς στερεωμένα, κατά τρόπο που να αποκλείει 
κάθε κίνδυνο από την πτώση. 

2. Στους εξώστες τα ανθοδοχεία και λοιπά αντικείμενα τοπο¬ 
θετούνται προς το εσωτερικό μέρος αυτών, απαγορευομένης της 
τοποθετήσεως των πάνω στα κιγκλιδώματα ή εκτός αυτών. 

3. Απαγορεύεται το πότισμα των ανθέων ή φυτών πάνω στους 
εξώστες, ταράτσες ή παράθυρα, έκτος αν τα ανθοδοχεία είναι το¬ 
ποθετημένα μέσα σε κοίλα στεγανά αγγεία ή αν ελήφθησαν άλλα 
μέτρα, που να αποκλείουν την πτώση ή διαρροή του νερού. 

Άρθρο 4 

1. Απαγορεύεται η ανύψωση: 

α) Χαρταετών σε μέρη όπου υπάρχουν τηλεγραφικά, τηλεφω¬ 
νικά και ηλεκτροφόρα σύρματα. . 

β) Ελαστικών μπαλονιών γεμάτα με φωτοαέριο ή άλλα εύλε- 
κτα ή εκκρηκτικά αέρια, σε κλειστούς χώρους. 

Άρθρο 5 

1. Οι παραβάτες της παρούσας, η οποία ισχύει από της δημο- 
σιεύσεώς της στην περιοχή της Αστυνομικής Διεύθυνσης Ορε- 
στιάδας, διώκοντα και τιμωρούνται κατά τις διατάξεις των άρ¬ 
θρων 420, 431, 434, 438 και 459 του Ποινικού Κώδικα, εφό¬ 
σον από άλλη διάταξη δεν τιμωρούνται βαρύτερα. 

2. Η εκτέλεση της παρούσας ανατίθεται στο Αστυνομικό Προ¬ 
σωπικό της Ελληνικής Αστυνομίας. 

(Εγκρίθηκε από το Νομάρχη Έβρου στις 30.3.89) 

Ορεστιάδα, 16 Ιανουάριου 1989 

Ο Διευθυντής 
ΙΩΑΝΝΗΣ ΔΕΔΟΤΣΗΣ 

Μέτρα τάξεως κατά τις επίσημες τελετές. \ 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΟΡΕΣΤΙΑΔΑΣ 

Έχοντας υπόψη τις διατάξεις: 

1. Του άρθρου 33 του Π.Δ. 161/15.4.1988 «Αναδιάρθρωση, 
σύσταση, οργάνωση και λειτουργία Περιφερειακών Υπηρεσιών 
της Ελληνικής Αστυνομίας και άλλες διατάξεις» και αρθρ. 12 Ν. 
1481/1984. 

2. Του άρθρου 106 του Ν.Δ. 3365/1977 «Περί Κώδικας του 
Σώματος της τέως Ελληνικής Χωροφυλακής, και 

3. Των άρθρων 368, 369 και 370 του Β.Δ. της 23.3.1958 
«Περί Κανονισμού της τέως Υπηρεσίας Χωροφυλακής», καθορί¬ 
ζουμε: 

Άρθρο 1 

1. Κατά τις ημέρες των επισήμων τελετών εξασφαλίζεται μέσα 
στους Ιερούς Ναούς ανάλογος χώρος, ο οποίος προορίζεται για 
την παραμονή των Επισήμων Προσώπων, που προβλέπεται από 
το σχετικό πρόγραμμα. 

2. Σε περίπτωση πού θα γεμίσουν οι χώροι του Ιερού Ναού και 

προς πρόληψη συνωστισμού, μπορεί ο διατεταγμένος για την τή¬ 
ρηση της τάξεως Αξιωματικός ή Βαθμοφόρος να απαγορεύσει 
την περαιτέρω είσοδο προσκηνυτών. . . 

Άρθρο 2 

Η παραμονή οιουδήποτε προσώπου στο χώρο μπροστά στην 
κυρία είσοδο του Ιερού Ναού (προαύλιο, σκαλοπάτια), δεν επιτρέ¬ 
πεται από της ενάρξεως της λειτουργίας και μέχρι πέρατος της 
επισήμου τελετής, με εξαίρεση τα διατεταγμένα σε υπηρεσία 
αστυνομικά όργανα και Στρατιωτικούς. 

Άρθρο 3 

1. Η παραμονή ιδιωτών έξω από τους Ναούς, εφόσον σύμ¬ 
φωνα με το πρόγραμμα της τελετής ο χώρος αυτός προορίζεται 
για την παραμονή συντεταγμένων τμημάτων, δεν επιτρέπεται. 

2. Επίσης δεν επιτρέπεται η διέλευση κάθε τροχοφόρου από 
τους Ναούς κατά τον χρόνο των γενομένων σ’ αυτούς τελετών, 
εκτός των επισήμων, τα οποία μετά την αποβίβαση των προσώ¬ 
πων αυτών θα κατευθύνονται στις υποδεικνυόμενες από τα όρ¬ 
γανα τροχαίας θέσεις. 

Άρθρο 4 

1. Κατά τις τελετές που γίνεται περιφορά εικόνων, επιταφείων 
κ.λπ. δια μέσου των οδών πόλεων και χωρίων, δεν επιτρέπεται η 
παραμονή και κυκλοφορία πεζών και οχημάτων στις οδούς από 
όπου πρόκειται να περάσει, σύμφωνα με το πρόγραμμα η πομπή. 
Οι. πεζοί χρησιμοποιούν τα πεζοδρόμια. 

2. Επίσης δεν επιτρέπεται η κάθοδος των πεζών από τα πεζο¬ 
δρόμια, η διάσπαση της Αστυνομικής ή Στρατιωτικής ζώνης, η 
υπέρβαση, άρση και με οποιοδήποτε τρόπο καταστροφή των 
σχοινιών, ή άλλων για την συγκράτηση , του πλήθους χρησιμο- 
ποιουμένων μέσων. 

3; Επιτρέπεται η ελεύθερη κυκλοφορία των αντιπροσώπων του 
τύπου, προς τους οποίους παρέχεται από τα Αστυνομικά όργανα 
κάθε δυνατή διευκόλυνση για την ευκολώτερη διεξαγωγή του έρ¬ 
γου των, οι δε φωτογράφοι πρέπει να είναι στις περιπτώσεις αυτές 
εφωδιασμένοι με ειδική άδεια της Αστυνομικής Αρχής. 

Άρθρο 5 

Οι καταστηματάρχες που βρίσκονται στους δρόμους που θα 
περάσει η πομπή ή θα γίνει παρέλαση υποχρεούνται να αφαιρέ- 

σουν χάθε εμπόδιο (τραπέζια, καθίσματα κ.λπ.), που βρίσκεται 
μπροστά στα καταστήματα των, σύμφωνα με τις υποδείξεις της 
Αστυνομικής Αρχής. 

Η αφαίρεση αυτών θα γίνεται από το πρωί όταν η διέλευση της 
πομπής θα γίνει προ της μεσημβρίας και δύο ώρες ενωρίτερα 
όταν η διέλευση της πομπής ορίζεται για μετά την μεσημβρία. 

Άρθρο 6 

1. Οι παραβάτες της παρούσας, η ισχύς της οποίας αρχίζει 
από την νόμιμη δημοσίευσή της στην περιοχή της Αστυνομικής 
Διεύθυνσης Ορεστιάδας, διώκονται και τιμωρούνται κατά τις δια¬ 
τάξεις του άρθρου 115 παρ. 4 του Ν.Δ. 3365/1955 και 459 του 


Π.Κ., εξαιρουμένων των παραβατών του άρθρου 4 παρ. 2 της 
παρούσης, οι. οποίοι στις περιπτώσεις αυτές τιμωρούνται για τις 
τυχόν γενόμενες βλάβες σύμφωνα με τις διατάξεις, περί φθοράς 
και βλάβης ξένης ιδιοκτησίας του Π.Κ. 

2. Η εκτέλεση της παρούσας ανατίθεται στο Αστυνομικό Προ¬ 
σωπικό της Ελληνικής Αστυνομίας. 

(Εγκρίθηκε από το Νομάρχη Έβρου στις 30.3.89) 

Ορεστιάδα, 16 Ιανουάριου 1989 

Ο Διευθυντής 
ΙΩΑΝΝΗΣ ΔΕΔΟΤΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



